2. ลักษณะการประกอบธุรกิจ

2.1 ประวัติความเป็นมา

  บริษัทจดทะเบียนจัดตั้งขึ้นในปี 2537 ในชื่อของ บริษัท นครไทยสตริปมิล จำกัด
  ได้รับการสนับสนุนเงินกู้จากกลุ่มธนาคารไทย บริษัทเริ่มทำการก่อสร้างโรงงานในปี 2538 ต่อมา
  ในปี 2539 ได้รับอนุญาตจากตลาดหลักทรัพย์แห่งประเทศไทย
  ให้เข้าเป็นบริษัทจดทะเบียนในตลาดหลักทรัพย์แห่งประเทศไทย
  โดยเสนอขายหุ้นสามัญเพิ่มทุนต่อประชาชนทั่วไปครั้งแรกในราคาเสนอขายหุ้นละ 16 บาท
  มูลค่าที่ตราไว้หุ้นละ 10 บาท

  บริษัทดำเนินการก่อสร้างโรงงานผลิตเหล็กแผ่นรีดร้อนจนเสร็จสมบูรณ์ในปี 2540
  และได้เริ่มการทดสอบการผลิตในเดือนตุลาคมปีเดียวกัน ในช่วงระยะเวลาการดำเนินการผลิต
  บริษัทได้ผลิตเหล็กแผ่นรีดร้อนชนิดม้วนจำนวน 207,129 ตัน
  ต่อมาเมื่อประเทศไทยประสบวิกฤตการณ์ทางการเงินในปี 2541
  ส่งผลให้บริษัทประสบปัญหาทางด้านการเงินด้วยเช่นกัน
  และไม่สามารถหาแหล่งทุนจากภายในประเทศได้ตามแผนที่วางไว้
  บริษัทจึงต้องชะลอการก่อสร้างโครงการผลิตเหล็กพรุนและโครงการผลิตผลิตภัณฑ์ต่อเนื่อง

  ต่อมาบริษัทได้ระดมทุนโดยการออกตราสารหนี้ในประเทศสหรัฐอเมริกา
  เพื่อนำมาเป็นทุนหมุนเวียน
  และใช้ในการก่อสร้างโรงงานผลิตผลิตภัณฑ์ต่อเนื่องให้แล้วเสร็จในเดือนมีนาคม 2541
  โดยสามารถระดมทุนจากการออกตราสารได้เป็นมูลค่า 505.63 ล้านเหรียญสหรัฐฯ
  ภายใต้เงื่อนไขว่าบริษัทจะต้องได้รับความช่วยเหลือในด้านการบริหารงานจาก บริษัท Steel
  Dynamic Inc. (“SDI”) ซึ่งเป็นเจ้าของโรงงานผลิตเหล็กแผ่นขนาดย่อม (Mini-mill)
  ชั้นนำในประเทศสหรัฐอเมริกา

  ในปี 2541 ราคาของเหล็กแผ่นรีดร้อนในตลาดโลกลดลงอย่างมาก จากราคาตันละ 340
  เหรียญสหรัฐฯ เหลือเพียงตันละ 200 เหรียญสหรัฐฯ SDI จึงได้ขอยกเลิกสัญญาการบริหารงาน
  ส่งผลให้การเบิกเงินของบริษัทมีข้อจำกัดอย่างมากตามข้อกำหนดของสัญญา
  ทำให้การก่อสร้างโรงงานผลิตผลิตภัณฑ์ต่อเนื่องให้เสร็จสมบูรณ์หยุดชะงักลงและบริษัทได้หยุดการผลิตตั้งแต่ปี
  2542

  การหยุดดำเนินการผลิตส่งผลให้บริษัทมีกระแสเงินสดจากการดำเนินงานติดลบเป็นจำนวนมากกว่าที่คาดการณ์ไว้
  บริษัทจึงประสบปัญหาสภาพคล่องตั้งแต่เดือนธันวาคม 2541
  ทำให้บริษัทไม่สามารถชำระหนี้สินจำนวนมากได้ตามกำหนด
  และได้เข้าสู่กระบวนการปรับโครงสร้างหนี้ในกระบวนการฟื้นฟูกิจการตามพระราชบัญญัติล้มละลายภายใต้การดูแลของคณะกรรมการเพื่อส่งเสริมการปรับปรุงโครงสร้างหนี้
  (คปน.) ตั้งแต่ปี 2542 ในเดือนเมษายน ปี 2543 และ เมื่อวันที่ 27-29 ตุลาคม 2546
  บริษัทสามารถดำเนินการระดมทุนซึ่งเป็นขั้นตอนสำคัญขั้นตอนหนึ่งตามแผนฟื้นฟูกิจการที่ได้รับอนุมัติ
  โดยเสนอขายหุ้นเพิ่มทุนให้แก่ประชาชนทั่วไป จำนวน 1,800,000,000 หุ้น มูลค่าที่ตราไว้หุ้นละ
  8.25 บาท ราคาเสนอขายหุ้นละ 2.20 บาท
  รวมถึงการแปลงหนี้เป็นทุนของเจ้าหนี้ตามแผนฟื้นฟูกิจการ
  จึงทำให้บริษัทมีทุนชำระแล้วทั้งสิ้นจำนวน 74,137,788,788.25 บาท เท่ากับจำนวนหุ้นสามัญ
  8,986,398,641 หุ้น

  ในปี 2547 บริษัทเริ่มดำเนินการผลิตเพื่อจำหน่ายเชิงพาณิชย์
  และเริ่มมีกำไรสุทธิจากผลการดำเนินงานในไตรมาสที่ 3
  และมีกำไรสุทธิจากการดำเนินงานสำหรับผลการดำเนินงานสิ้นสุดปี 2547

  ในปี 2548 เดือนพฤษภาคม
  ตลาดหลักทรัพย์แห่งประเทศไทยได้อนุญาตให้บริษัทย้ายการซื้อขายหลักทรัพย์ของบริษัทจากหมวด
  REHABCO ไปยังหมวดวัสดุก่อสร้าง กลุ่มอสังหาริมทรัพย์และก่อสร้าง
  และเจ้าหนี้รายธนาคารสแตนดาร์ดชาร์เตอร์ดนครธน จำกัด (มหาชน)
  ได้ใช้สิทธิแปลงหนี้เงินต้นตามสัญญาหลักในการปรับโครงสร้างหนี้เป็นทุน
  โดยบริษัทได้ดำเนินการเพิ่มทุนจดทะเบียนและจดทะเบียนเพิ่มทุนชำระแล้วจำนวน
  967,862,131.50 บาท โดยการออกหุ้นสามัญใหม่จำนวน 117,316,622 หุ้น
  มูลค่าที่ตราไว้หุ้นละ 8.25 บาท มีผลให้ทุนจดทะเบียนเพิ่มขึ้นเป็น 106,697,783,370.75 บาท
  เป็นทุนชำระแล้วจำนวน 75,105,650,919.75 บาท เดือนสิงหาคม
  บริษัทได้ดำเนินการเพิ่มทุนจดทะเบียนและจดทะเบียนเพิ่มทุนชำระแล้วจำนวน 931,710,565.50
  บาท โดยการออกหุ้นสามัญใหม่จำนวน 112,934,614 หุ้น มูลค่าที่ตราไว้หุ้นละ 8.25 บาท
  มีผลให้ทุนจดทะเบียนเพิ่มขึ้นเป็น 107,629,493,936.25 บาท เป็นทุนชำระแล้วจำนวน
  76,037,361,485.25 บาท
  จากการใช้สิทธิแปลงหนี้เงินต้นตามสัญญาหลักการปรับโครงสร้างหนี้เป็นทุนของเจ้าหนี้ราย
  Turnberry Capital Limited และในเดือนธันวาคม
  บริษัทได้รับการรับรองงานบริหารคุณภาพมาตรฐาน ISO 9001:2000

  การเปลี่ยนแปลงและพัฒนาการที่สำคัญ

  2549

  10 พฤษภาคม บริษัทได้ยื่นคำร้องขอแก้ไขแผนฟื้นฟูกิจการต่อศาลล้มละลายกลาง

  8 มิถุนายน ที่ประชุมเจ้าหนี้มีมติเห็นชอบด้วยคำร้องเสนอขอแก้ไขแผนฟื้นฟูกิจการของบริษัท

  22 มิถุนายน ศาลล้มละลายกลางมีคำสั่งเห็นชอบการแก้ไขแผนฟื้นฟูกิจการของบริษัท

  28 มิถุนายน บริษัทได้ดำเนินการลดทุนจดทะเบียนจำนวน 4,912,627,500 บาท
  โดยการตัดหุ้นของบริษัทที่ยังมิได้ออกจำหน่ายจำนวน 595,470,000 หุ้น
  มีผลให้ทุนจดทะเบียนลดลงเป็น 102,716,866,436.25 บาท

  29 มิถุนายน
  บริษัทได้ดำเนินการเพิ่มทุนจดทะเบียนของบริษัทและจดทะเบียนเพิ่มทุนชำระแล้วโดยการออกหุ้นสามัญเพิ่มทุนเพื่อรองรับการแปลงหนี้ดอกเบี้ยค้างชำระเดิมที่ถูกแปลงสภาพเป็นหนี้ที่สามารถแปลงเป็นหุ้นสามัญของบริษัทตามที่เจ้าหนี้ได้แจ้งความประสงค์ขอทำการแปลงหนี้เเป็นทุนของเจ้าหนี้รายธนาคารสแตนดาร์ดชาร์เตอร์ดนครธน
  จำกัด (มหาชน) จำนวน 12,261,662 หุ้น มูลค่าที่ตราไว้หุ้นละ 8.25 บาท เป็นเงิน
  101,158,711.50 บาท มีผลให้ทุนจดทะเบียนเพิ่มขึ้นเป็น 102,818,025,147.75 บาท
  เป็นทุนชำระแล้ว 76,138,520,196.75 บาท

  7 กรกฎาคม
  บริษัทได้ดำเนินการจดทะเบียนแก้ไขหนังสือบริคณห์สนธิของบริษัทและจดทะเบียนเพิ่มทุนจดทะเบียนตามคำสั่งศาล
  จำนวน 258,541,737,481.50 บาท โดยการออกหุ้นสามัญเพิ่มทุนจำนวน 31,338,392,422
  หุ้น มูลค่าที่ตราไว้หุ้นละ 8.25 บาท รายละเอียดดังนี้

1.  เพิ่มทุนจดทะเบียนจำนวน 19,478,147,668 หุ้น
    เพื่อรองรับการแปลงหนี้เงินกู้ที่มีการปรับโครงสร้างหนี้เป็นทุน

2.  เพิ่มทุนจดทะเบียนจำนวน 2,473,284,676 หุ้น
    เพื่อรองรับการใช้สิทธิในการแปลงหนี้ที่สามารถแปลงเป็นหุ้นสามัญของบริษัทเป็นทุน ทั้งนี้
    สิทธิดังกล่าวเกิดจากการแปลงสภาพดอกเบี้ยคงค้าง ณ วันที่ 30 มิถุนายน 2549

3.  เพิ่มทุนจดทะเบียนจำนวน 9,386,960,078 หุ้น
    เพื่อรองรับการใช้สิทธิในการแปลงหนี้ที่สามารถแปลงเป็นหุ้นสามัญของบริษัทเป็นทุน ทั้งนี้
    สิทธิดังกล่าวเกิดจากการแปลงสภาพดอกเบี้ยค้างชำระเดิม

  มีผลให้ทุนจดทะเบียนเพิ่มขึ้นเป็น 361,359,762,629.25 บาท เป็นทุนชำระแล้วจำนวน
  76,138,520,196.75 บาท

  11 กันยายน บริษัทได้ดำเนินการแปลงหนี้เป็นทุนตามที่กำหนดไว้ในข้อ 6.1 (ก-2) และ (ข)
  ของแผน โดยแปลงหนี้เป็นทุนของหนี้เงินกู้ที่มีการปรับโครงสร้างหนี้ครั้งที่ 1
  แปลงหนี้ดอกเบี้ยคงค้างและดอกเบี้ยค้างชำระเดิมเป็นทุนตามที่เจ้าหนี้ได้แจ้งความประสงค์ขอทำการแปลงหนี้เป็นทุน
  โดยบริษัทได้ดำเนินการจดทะเบียนเพิ่มทุนชำระแล้วจำนวน 95,340,315,765.75 บาท
  มีผลให้ทุนชำระแล้วเพิ่มขึ้นเป็น 171,478,835,962.50 บาท

  19 กันยายน
  บริษัทได้ดำเนินการจดทะเบียนเปลี่ยนแปลงกรรมการและเปลี่ยนแปลงจำนวนหรือชื่อกรรมการซึ่งลงชื่อผูกพันบริษัทของบริษัท
  มหาราชแพลนเนอร์ จำกัด ตามมติที่ประชุมคณะกรรมการเจ้าหนี้ เมื่อวันที่ 14 กันยายน 2549
  ดังนี้

  1. เปลี่ยนแปลงกรรมการจากเดิม นายสวัสดิ์ หอรุ่งเรือง, นายอะบีนาช มาจี้ และนายวิกิจ
  หอรุ่งเรือง

  เป็น นายเซอิจิ อิโนอุเอะ, นายนพกร สันตินาราพันธุ์, และนายพีร์นิธิ วิริยะโยธิน

  2. เปลี่ยนแปลงจำนวนหรือชื่อกรรมการซึ่งลงชื่อผูกพันบริษัท

  เป็น “กรรมการสองคนลงลายมือชื่อร่วมกันและประทับตราสำคัญของบริษัท”

  20 กันยายน คณะกรรมการเจ้าหนี้ของบริษัท มีมติที่ประชุมคณะกรรมการเจ้าหนี้ ดังนี้

1.  อนุมัติเงื่อนไขในสัญญาให้บริการที่ปรึกษากับบริษัท โอเรียนทัล แอ็กเซส จำกัด

2.  อนุมัติเงื่อนไขในข้อตกลงเรื่องวงเงินหมุนเวียนของบริษัท กับผู้จำหน่ายวัตถุดิบหลายราย

3.  รับทราบการลาออกของกรรมการของบริษัท ดังนี้

  นายสวัสดิ์ หอรุ่งเรือง, ดร. ดอน ภาสะวณิช, นายคริสโตเฟอร์ ชาร์ลส เชอร์ริฟ ฮาร์บอร์น,
  นางสาวปัทมา หอรุ่งเรือง, นายอะบีนาช มาจี้, รศ.ดร. วสันต์ พงศ์ศาพิชญ์, ผ.ศ. รวีวัลย์
  ภิยโยพนากุล, และนางพรรณี วรวุฒิจงสถิต

  โดยมีผลตั้งแต่วันที่ 20 กันยายน 2549 เป็นต้นไป

  1 พฤศจิกายน บริษัทได้ทำการย้ายสำนักงานใหญ่ ไปยังที่ทำการแห่งใหม่เลขที่ 52
  อาคารธนิยะพลาซา ชั้น 24 ถนนสีลม แขวงสุริยวงศ์ เขตบางรัก กรุงเทพมหานคร 10500

  21 พฤศจิกายน
  บริษัทได้ดำเนินการจดทะเบียนเปลี่ยนแปลงกรรมการและเปลี่ยนแปลงจำนวนหรือกรรมการซึ่งลงชื่อผูกพันบริษัท
  ดังนี้

  1. กรรมการชุดใหม่ นายพิชัย จีรังค์สรรพสุข, นายเซอิจิ อิโนอุเอะ, พล.ต.อ. สุนทร
  ซ้ายขวัญ, นายนพกร สันตินาราพันธุ์, นายนุตพล พรพงศ์โชติวิทย์, นายนิทัศน์ วัฒนกุล,
  นางสาวสุภาภรณ์ สุทธิปรารภ, นางอาทิตยา สุธาธรรม, และนางสาววิสาข์ โรจนวานิช

  2. เปลี่ยนแปลงจำนวนหรือกรรมการซึ่งลงชื่อผูกพันบริษัท

  เป็น “กรรมการสองคนลงลายมือชื่อร่วมกันและประทับตราสำคัญของบริษัท”

  12 ธันวาคม บริษัทได้ดำเนินการลดทุนจดทะเบียนตามที่กำหนดไว้ในข้อ 7.3 (ซ (5)) ของแผน
  โดยการลดมูลค่าที่ตราไว้จากเดิมหุ้นละ 8.25 บาท เป็นหุ้นละ 1.12 บาท
  มีผลให้บริษัทมีทุนจดทะเบียนเป็น 49,057,325,350.88 บาท เป็นหุ้นสามัญจำนวน
  43,801,183,349 หุ้น มูลค่าที่ตราไว้หุ้นละ 1.12 บาท โดยเป็นทุนชำระแล้วจำนวน
  23,279,551,064 บาท

2550 วันที่ 17 มกราคม บริษัทได้ดำเนินการจดทะเบียนเพิ่มทุนชำระแล้วจำนวน
4,360,784,730.40 บาท ประกอบด้วยหุ้นสามัญจำนวน 3,893,557,795 หุ้น
มูลค่าที่ตราไว้หุ้นละ 1.12 บาท มีผลให้ทุนชำระแล้วเพิ่มขึ้นเป็น 27,640,335,794.40 บาท

2.2 การประกอบธุรกิจ

  ภาพรวมการประกอบธุรกิจ ณ วันที่ 31 ธันวาคม 2549

+--------------------------------+-------------------------------------+
| บมจ. นครไทยสตริปมิล              |                                     |
+--------------------------------+-------------------------------------+
|                                | 100%                                |
+--------------------------------+-------------------------------------+
| บริษัท เอ็นเอสเอ็ม สตีล จำกัด        |                                     |
|                                |                                     |
| (NSM Steel Company Limited)    |                                     |
+--------------------------------+-------------------------------------+
|                                | 100%                                |
+--------------------------------+-------------------------------------+
| บริษัท เอ็นเอสเอ็ม (เดลาแวร์) อิงค์   |                                     |
|                                |                                     |
| (NSM (Delaware) Inc.)          |                                     |
|                                |                                     |
| (ไม่มีสภาพนิติบุคคลแล้ว)             |                                     |
+--------------------------------+-------------------------------------+

  บริษัทเป็นผู้ผลิตเหล็กแผ่นรีดร้อนและผลิตภัณฑ์ต่อเนื่อง บริษัทถือหุ้นทางตรง ในสัดส่วนร้อยละ 100
  ในบริษัท เอ็นเอสเอ็ม สตีล จำกัด (“NSM Cayman”) และ NSM Cayman
  ถือหุ้นในสัดส่วนร้อยละ 100 ในบริษัท เอ็นเอสเอ็ม (เดลาแวร์) อิงค์ (“NSM Delaware”)
  ทั้งสองบริษัทนี้จดทะเบียนจัดตั้งขึ้นนอกประเทศไทย

  NSM Cayman
  จัดตั้งขึ้นโดยมีวัตถุประสงค์เพียงอย่างเดียวคือเพื่อระดมทุนให้กับบริษัทโดยการออกตราสาร
  อันประกอบด้วยตราสารชั้นต้นมีจำนองครบกำหนดไถ่ถอนในปี 2549
  ตราสารชั้นต้นลำดับรองมีจำนองครบกำหนดไถ่ถอนในปี 2551 และหุ้นกู้ลำดับรองมีจำนอง
  ครบกำหนดไถ่ถอนในปี 2552 โดย NSM Delaware เป็นผู้ออกตราสารในฐานะตัวแทนของ NSM
  Cayman บริษัทเป็นผู้ค้ำประกันตราสารทั้งหมดโดยไม่มีเงื่อนไขและเพิกถอนไม่ได้
  บริษัทย่อยทั้งสองนี้ไม่มีรายได้แต่อย่างใดเนื่องจากมิได้ประกอบการและดำเนินธุรกิจ
  บริษัทมีความตั้งใจที่จะดำเนินการชำระบัญชี NSM Cayman
  ให้เสร็จสิ้นหลังจากสิ้นสุดการปรับโครงสร้างหนี้ สำหรับ NSM Delaware นั้น
  ปัจจุบันไม่มีสภาพเป็นนิติบุคคลแล้วและได้มีการประกาศตามบทบัญญัติของกฎหมายที่เกี่ยวข้องกับบริษัททั่วไปของมลรัฐเดลาแวร์

2.3 โครงสร้างรายได้

  บริษัทได้ดำเนินการผลิตตามปกติในปี 2547 และ 2548 ในระหว่างปี 2549
  บริษัทประสบความสำเร็จอย่างต่อเนื่องในการเพิ่มปริมาณการผลิต
  ทำให้บริษัทมีรายได้จากการขายสินค้าเพิ่มขึ้นเป็นจำนวนมาก
  นอกจากนี้การทดสอบเครื่องจักรในสายการปรับสภาพผิวเหล็กได้ผลเป็นที่น่าพอใจ
  และเริ่มมีรายได้จากการขายเหล็กจากการปรับสภาพผิวตั้งแต่เดือนกุมภาพันธ์ 2549

+-----------------------+--------+-----+--------+-----+-------+-----+
|                       | 2549   |     | 2548   |     | 2547  |     |
+-----------------------+--------+-----+--------+-----+-------+-----+
|                       | ล้านบาท | %   | ล้านบาท | %   | ล     | %   |
|                       |        |     |        |     | ้านบาท |     |
+-----------------------+--------+-----+--------+-----+-------+-----+
| ยอดขาย                | 15,    | 84  | 13,    | 87  | 9,5   | 95  |
|                       | 232.69 | .66 | 898.13 | .65 | 11.33 | .34 |
| เหล็กแผ่นรีดร้อน (HRC)    |        |     |        |     |       |     |
|                       | 1,     | 8   | -      | -   | -     | -   |
| เหล็กจากการปรับสภาพผิว   | 525.03 | .48 |        |     |       |     |
| (RTM)                 |        |     | 87.57  | 0   | 2     | 2   |
|                       | 266.13 | 1   |        | .55 | 19.02 | .20 |
| สินค้าคงเหลือและวัตถุดิบ    |        | .48 |        |     |       |     |
+-----------------------+--------+-----+--------+-----+-------+-----+
| รายได้ดอกเบี้ย           | 6.48   | 0   | 3.73   | 0   | 12.86 | 0   |
|                       |        | .04 |        | .02 |       | .13 |
+-----------------------+--------+-----+--------+-----+-------+-----+
| รายได้อื่น               | -      | -   | 1,     | 11  | -     | -   |
|                       |        |     | 784.86 | .26 |       |     |
| กำไรจากการกลับบัญชีขาดทุน | 558.25 | 3   |        |     | 1     | 1   |
| จากการด้อยค่าของสินทรัพย์  |        | .10 | -      | -   | 05.03 | .05 |
|                       | 321.34 |     |        |     |       |     |
| กำไรจากอัตราแลกเปลี่ยน   |        | 1   | -      | -   | 80.01 | 0   |
|                       | 81.13  | .79 |        |     |       | .80 |
|   ก                   |        |     | 81.79  | 0   | 47.81 |     |
| ลับรายการขาดทุนจากการลด |        | 0   |        | .52 |       | 0   |
|   มูลค่าสินค้า            |        | .45 |        |     |       | .48 |
|                       |        |     |        |     |       |     |
| รายได้อื่น ๆ             |        |     |        |     |       |     |
+-----------------------+--------+-----+--------+-----+-------+-----+
| รวม                   | 17,    | 100 | 15,    | 100 | 9,9   | 100 |
|                       | 991.05 | .00 | 856.08 | .00 | 76.06 | .00 |
+-----------------------+--------+-----+--------+-----+-------+-----+

2.4 เป้าหมายการดำเนินธุรกิจ

  เป้าหมายเบื้องต้น หลังจากบริษัทกลับมาดำเนินกิจการในปลายปี 2546
  คือสามารถดำเนินการผลิตเหล็กรีดร้อนให้ได้เป็นปกติอีกครั้งหนึ่ง
  และสามารถดำเนินการก่อสร้างโรงงานผลิตผลิตภัณฑ์ต่อเนื่องให้เสร็จสมบูรณ์

  ในปี 2547 บริษัทสามารถบรรลุเป้าหมายดังกล่าวอย่างงดงาม โดยบริษัทได้เริ่มการผลิต 24
  ชั่วโมงตั้งแต่ไตรมาสสาม และมีกำไรจากต้นทุนที่ลดต่ำลง
  บริษัทสามารถผลิตเหล็กรีดร้อนได้มากกว่า 86,000 ตันในเดือนธันวาคม 2547
  แสดงให้เห็นถึงความสมบูรณ์แบบของเครื่องจักรซึ่งสามารถทำการผลิตได้เกือบจะเต็มความสามารถในระยะเวลาเพียง
  1 ปี

  เป้าหมายที่สำคัญประการต่อมาคือการมุ่งสู่การเป็นหนึ่งในผู้ผลิตของโลกในการผลิตเหล็กแผ่นคุณภาพสูงที่มีประสิทธิภาพสูงสุดด้วยต้นทุนที่ต่ำสุด
  บริษัทจะขยายผลิตภัณฑ์เหล็กรีดร้อนไปสู่ผลิตภัณฑ์มูลค่าสูง เช่นเหล็กเคลือบสังกะสี
  และเหล็กล้างผิวเคลือบน้ำมัน รวมถึงผลิตภัณฑ์ต่อเนื่องมูลค่าสูงอื่น เช่น เหล็กคุณภาพพิเศษ
  พร้อมกันนั้นบริษัทยังมุ่งเน้นการพัฒนาคุณภาพของผลิตภัณฑ์ ในปลายปี 2548
  บริษัทได้รับการรับรองระบบบริหารคุณภาพมาตรฐาน ISO 9001:2000
  ซึ่งจะเป็นก้าวสำคัญที่จะมุ่งสู่มาตรฐานผลิตภัณฑ์และการแข่งขันในระดับโลก

  สำหรับในระยะกลางและระยะยาวนั้น
  บริษัทมีเป้าหมายที่จะลดการผลิตสินค้าคุณภาพพื้นฐานซึ่งมีราคาตลาดที่ผันผวน
  และเพิ่มการผลิตผลิตภัณฑ์มูลค่าสูงและมีความพิเศษและหลากหลายซึ่งจะทำให้บริษัทสามารถทำกำไรได้มากขึ้น

  บริษัทยังคงยึดมั่นในเป้าหมายหลัก คือ
  การพัฒนาเพื่อการเติบโตอย่างต่อเนื่องและการขยายประเภทของผลิตภัณฑ์ สำหรับปี 2550 นั้น
  บริษัทมีความมุ่งมั่นที่จะเพิ่มยอดขายของผลิตภัณฑ์เหล็กรีดร้อน เหล็กแผ่นรีดร้อนปรับสภาพผิว
  และเหล็กล้างผิวเคลือบน้ำมัน ให้สูงถึงกว่าหนึ่งล้านหนึ่งแสนตัน นอกจากนี้
  เมื่อการก่อสร้างโรงงานผลิตภัณฑ์ต่อเนื่องเสร็จสมบูรณ์ ในปี 2552
  บริษัทมีเป้าหมายที่จะเพิ่มสัดส่วนการผลิตและยอดจำหน่ายเหล็กเคลือบสังกะสีให้เป็นสินค้าหลักของบริษัทต่อไป